Diari Oficial de la Generalitat Valenciana


Sumari del DOGV 7824, del 08-07-2016 (2016/5309)

RESOLUCIÓ de 30 de juny de 2016, de la Presidència de la Generalitat, per la qual s'aprova la creació i la classificació del lloc de tresoreria de l'Ajuntament de Moncofa.
---------------------------------------------------------------------------------------------------------------------------------------------------------------------------

### Dades del document

Número de DOGV
:   7824

Data del DOGV
:   08-07-2016

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2016/5309


Data del document
:   30-06-2016

Organisme emissor
:   Presidència de la Generalitat

Tipus de document
:   Resolució

RESOLUCIÓ de 30 de juny de 2016, de la Presidència de la Generalitat, per la qual s'aprova la creació i la classificació del lloc de tresoreria de l'Ajuntament de Moncofa. [2016/5309]  
El Ple de l'Ajuntament de Moncofa, en la sessió del dia 25 de febrer de 2016, va adoptar, entre altres, l'acord d'aprovar inicialment el pressupost i la plantilla per a l'exercici de 2016, amb la creació d'un lloc de treball de tresoreria (BOP de Castelló núm. 25, 27.02.2016).  
  
Posteriorment, transcorregut el termini de reclamacions, en sessió de data 31 de març de 2016, el Ple de l'Ajuntament va adoptar, per majoria absoluta, l'acord d'elevar a definitiva l'aprovació inicial, que es va publicar en el Butlletí Oficial de la Província de Castelló número 41, de 5 d'abril de 2016, i la seua correcció d'errors en el Butlletí Oficial de la Província de Castelló número 43, de 9 d'abril de 2016.  
  
El 20 de maig té entrada, en el Registre General de la Presidència de la Generalitat, la sol·licitud de creació del dit lloc, per a la seua provisió per funcionaris de l'Administració local amb habilitació de caràcter nacional.  
Segons es desprén del que disposa l'article 168 de la Llei 8/2010, de 23 de juny, de la Generalitat, de Règim Local de la Comunitat Valenciana, els llocs de tresoreria estan reservats a funcionaris pertanyents a la subescala d'intervenció tresoreria, sense distinció de categories.  
  
D'altra banda, l'article 92 bis, apartat 1, lletra b, de la Llei 7/1985, de 2 d'abril, Reguladora de les Bases de Règim Local, disposa el següent:  
«1. Són funcions públiques necessàries en totes les corporacions locals, la responsabilitat administrativa de les quals està reservada a funcionaris d'administració local amb habilitació de caràcter nacional: [...] b) El control i la fiscalització interna de la gestió econòmica financera i pressupostària, i la comptabilitat, tresoreria i recaptació.  
En virtut d'això, i fent ús de les competències atribuïdes per l'article 2 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana, resolc:   
  
Crear el lloc de tresoreria de l'Ajuntament de Moncofa i classificar-lo com a reservat a funcionaris de l'Administració local amb habilitació de caràcter nacional de la subescala d'intervenció tresoreria.  
  
  
Contra aquesta resolució, que posa fi a la via administrativa, de conformitat amb el que estableix l'article 109.c de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, les persones interessades podran interposar els recursos següents:  
a) Directament un recurs contenciós administratiu davant del Jutjat Contenciós Administratiu de València o davant del jutjat contenciós administratiu en la circumscripció del qual tinga la persona demandant el seu domicili, en el termini de dos mesos, comptats a partir de l'endemà de la publicació en el Diari Oficial de la Comunitat Valenciana, de conformitat amb el que disposen els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
b) Potestativament, recurs de reposició davant del mateix òrgan que ha dictat l'acte, en el termini d'un mes, comptador des de l'endemà de la seua publicació en el Diari Oficial de la Comunitat Valenciana, de conformitat amb el que establixen els articles 107, 116 i 117 de la Llei 30/1992, de 26 de novembre; cal tindre en compte que no és possible simultaniejar el recurs contenciós administratiu i el potestatiu de reposició.  
c) En el cas que la persona interessada siga una administració pública, no es pot interposar un recurs en via administrativa, i això sense perjuí de la possibilitat d'efectuar el requeriment a què es refereix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació de la present resolució en el Diari Oficial de la Comunitat Valenciana.  
Tot això sense perjuí que les persones interessades puguen interposar qualsevol altra via que estimen oportuna.  
  
València, 30 de juny de 2016.- El president de la Generalitat, p. d. (R 12.02.2016, DOCV 17.02.2016), el secretari autonòmic de Presidència: Andreu Ferrer Bautista.